cyanic-selkie/wikianc huggingface dataset:
Ίων Δραγούμης
Στην πολιτική
Στα μεταπολεμικά χρόνια, και συγκεκριμμένα με εκκίνηση την εκτροπή του 1965 (Ιουλιανά, Αποστασία), ο Ανδρέας Παπανδρέου επανέφερε τη σκέψη του Δραγούμη στο προσκήνιο, όταν τον επικαλέστηκε για να επαναδιατυπώσει μια εναλλακτική εκδοχή της Μεγάλης Ιδέας, πέρα από το χώρο της Δεξιάς «εθνικοφροσύνης»: τον «προοδευτικό εθνικισμό». Σε άρθρο του στο Βήμα της 23ης Αυγούστου 1966 αναφέρει :"Ένας που εκφράζει καλά το ιδανικό της Εθνικής Αναγέννησης είναι ο Ίων Δραγούμης, που έγραφε το 1905: «Είναι σκληρή η ιδέα πως χάνεται η Πόλη, αλλά δεν με ταράζουν βυζαντινά όνειρα τόσο, όσο η γνώση πως, είτε έχουμε είτε δεν έχουμε την Πόλη, είμαστε μέτριοι, ψόφιοι, κακομοιριασμένοι, κοιμισμένοι και μέτριοι, μέτριοι. Οι λέξεις: «Να πάρουμε την Πόλη» είναι σύμβολο, που δεν σημαίνει «Να ξαναφτιάσουμε τη βυζαντινή αυτοκρατορία», αλλά «Να είμαστε δυνατοί». Έτσι το ιδανικό της ποσοτικής αυξήσεως μετατίθεται σε ιδανικό ποιοτικής αυξήσεως. Να είμαστε δυνατοί. Πρέπει να κινητοποιηθούν οι Έλληνες που δεν φέρουν την ελληνικότητά τους σαν βάρος ή ατυχία, που θα θέσουν στόχους μεγάλους και τολμηρούς."Για μεγάλο τμήμα της ελληνικής αριστεράς, εκτιμήθηκε ο πατριωτικός και ανθρωπιστικός και κοινοτικός-σοσιαλιστικός (ιδίως στα χρόνια της ωριμότητός του) χαρακτήρας. Ο Γιώργος Καραμπελιάς, στην πνευματική αντιπαράθεση Γεωργίου Σκληρού και Ίωνα Δραγούμη θα αναγνωρίσει ως κοινό στοιχείο σε αμφότερους τον πατριωτισμό και το όραμα της υπερβάσεως των εσωτερικών αντιθέσεων της ελληνικής κοινωνίας, κατατάσσοντάς τους τελικά στο ίδιο πολιτικό και ιδεολογικό ρεύμα.
Άλλοι είδαν στον συνδυασμό εθνικισμού και κοινοτισμού-σοσιαλισμού της ωριμότητας του Δραγούμη συγγένεια είτε με τη σοσιαλδημοκρατία είτε και με τον πρώιμο εθνικοσοσιαλισμό.
Αποτίμηση
Από τα γραπτά του προκύπτει ότι ο Δραγούμης υπήρξε πνεύμα ανήσυχο και πολύπλευρο, ανοικτό σε όλες τις ιδέες· βασάνιζε τις πεποιθήσεις του, δεν ήταν δουλικά προσκολλημένος σε καμία ιδεολογία, όλες αντιθέτως τις αφομοίωνε δημιουργικά στη δική του προσωπικότητα και τις υπέτασσε μόνον στην ελληνική παράδοση. Χαρακτηριστικές είναι οι φράσεις του ιδίου από το ημερολόγιό του (06-04-1919):"«Μια περίοδο της ζωής μου εθνικιστική (από τα 1902 ως τα 1914 απάνω κάτω). Έπειτα έβαλα μια pétition de principe στο νασιοναλισμό μολονότι ενεργούσα σύμφωνά του. Τώρα μπαίνω σε μια σοσιαλιστική και ανθρωπιστική περίοδο. Αρχίζω να λαβαίνω συνείδηση του αναρχισμού μου (1917-1919) και προχωρώ. Και σ' αυτό πρέπει να βάλω une pétition de principe. Στην πρώτη περίοδο επίδραση του Nietsche και Barrès. Στη δεύτερη Τολστόι, Rousseau, Κροπότκιν, Gide. Στην πρώτη περίοδο Μακεδονική ενέργεια. Στη δεύτερη Ρωσική επανάσταση και κοινωνική επανάσταση παντού. Στη Μακεδονική ενέργεια έλαβα μέρος, στην κοινωνική επανάσταση όχι ακόμα. Ο Barrès στον νασιοναλισμό που έπλασε δεν έκαμε άλλο παρά να δώσει συνείδηση σ' ένα αίσθημα βαθιά ριζωμένο στην ανθρώπινη ψυχή, στον πατριωτισμό. Ο Κροπότκιν και Μπακούνιν δεν κάνουν άλλο παρά να δίνουν συνείδηση (τη συνείδηση που αυτοί οι ίδιοι έλαβαν) ενός άλλου βαθιού αισθήματος, της αλληλοβοήθειας μεταξύ στους ανθρώπους. Ούτε ο πρώτος ούτε ο δεύτερος εδημιούργησαν τίποτε, μόνο έλαβαν και έδωσαν συνείδηση. Ο πατριωτισμός και η αλληλοβοήθεια υπάρχουν πάντα, με στενότερα ή πλατύτερα όρια (χωριό, πολιτεία, κράτος, έθνος, κοινότητα, αδελφάτα, συνεταιρισμοί, συνασπισμοί) και σύμφωνά τους ενεργούσαν και ενεργούν οι άνθρωποι. Οι νασιοναλιστές και οι αναρχικοί και σοσιαλιστές μόνο τα εφώτισαν, έκαμαν φωτεινή και μονομερή προβολή ενός αισθήματος όπως και οι ατομικιστές φώτισαν το άλλο αίσθημα τον εγωισμό (με αρχή την αυτοσυντηρησία)»."Συγκινείται λοιπόν ο Δραγούμης από τον σοσιαλισμό, όσον αφορά στον ανθρωπισμό που ως ιδανικό αυτός περιέχει, τον απορρίπτει όμως όσον αφορά στην πάλη των τάξεων και στον ισοπεδωτισμό προς τα κάτω (ημερολόγιο, 19-03-1919). Στο δε ημιτελές μυθιστόρημα Τρεις φίλοι, ο Δραγούμης φθάνει στο να συμβιβάσει το εθνικό με το σοσιαλιστικό ιδανικό. Συγκινείται από τον εθνικισμό του Μπαρές και τον εγωϊσμό και την ηρωική ηθική του Νίτσε, δεν παύει όμως ποτέ να τον εντάσσει στο ανθρωπιστικό πλαίσιο και μάλιστα αυτό της ελληνικής λαϊκής κοινοτικής παράδοσης.
Την περίοδο της οξύνσεως του μακεδονικού ζητήματος την δεκαετία του 1990 τα έργα του Δραγούμη γνώρισαν νέες εκδόσεις, η δε φράση του «Αν τρέξουμε να σώσουμε την Μακεδονία, εμείς θα σωθούμε» επαναλήφθηκε σε λόγους και κείμενα.
Τον Δεκέμβριο του 2007 ιδρύθηκε το Ινστιτούτο Εθνικών και Κοινωνικών Μελετών «Ίων Δραγούμης», με πρόεδρο τον Χρίστο Γούδη. Στις 24 Σεπτεμβρίου 2009 οργανώθηκε από το Ινστιτούτο «Ίων Δραγούμης» στην αίθουσα της Παλαιάς Βουλής ημερίδα προς τιμήν του Ίωνα Δραγούμη με τίτλο «Ίων Δραγούμης και Ελληνισμός».
Αναφορές στο διαδίκτυο
Κατηγορία:Νεοέλληνες λογοτέχνες Κατηγορία:Μακεδονομάχοι Κατηγορία:Βουλευτές Φλώρινας Κατηγορία:Έλληνες διπλωμάτες Ιων Κατηγορία:Πολιτικές δολοφονίες Κατηγορία:Βουλευτές Φλώρινας - Καστοριάς Κατηγορία:Ιστορία της Καστοριάς Κατηγορία:Αντιβενιζελικοί
NGC 1270
Ο NGC 1270 είναι ελλειπτικός γαλαξίας ο οποίος απέχει 250 εκατομμύρια έτη φωτός και βρίσκεται στον αστερισμό Περσέα. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 14 Φεβρουαρίου 1863 και ανήκει στο Σμήνος γαλαξιών του Περσέα. Εκτιμάται πως είναι ηλικίας έντεκα δισεκατομμυρίων ετών, παρόλο που υπάρχουν εκτιμήσεις πως είναι ακόμα παλαιότερος, στην τάξη των δεκαπέντε δισεκατομμυρίων ετών.
Στον γαλαξία αυτόν υπάρχει υπερμαζική μελανή οπή με μάζα που εκτιμάται πως φτάνει έως και τις 12 δισεκατομμύρια ηλιακές μάζες.
Η φασματοσκοπική ανάλυση του NGC 1270 υποδηλώνει πως έχει χαμηλής λαμπρότητας Ενεργό Γαλαξιακό Πυρήνα.
Εξωτερικοί σύνδεσμοι
Κατηγορία:Ελλειπτικοί γαλαξίες Κατηγορία:Περσεύς (αστερισμός) 1270 12350 02660 Κατηγορία:Ενεργοί γαλαξίες
Ασπιρίνη
Χρησιμοποιείται επίσης μακροχρόνια σε άτομα υψηλού κινδύνου για ισχαιμική νόσο. Θεωρείται ως ένα από τα κυριότερα φάρμακα που έχουν ανακαλυφθεί, ενώ σήμερα κανένα φάρμακο δεν χρησιμοποιείται τόσο ευρέως όσο η ασπιρίνη. Ανήκει στα μη στεροειδή αντιφλεγμονώδη φάρμακα (ΜΣΑΦ), ενώ καταστέλλει επίσης τη φυσιολογική λειτουργία των αιμοπεταλίων.
Φυσικές ιδιότητες
Είναι λευκή, κρυσταλλική ελαφρώς όξινη ουσία, με σημείο τήξης τους 135°C.
Χημικές ιδιότητες
Αποσυντίθεται ταχέως σε διαλύματα οξικού αμμωνίου και γενικώς σε διαλύματα οξικών, ανθρακικών, κιτρικών αλάτων ή υδροξειδίων των αλκαλίων (Li, K, Na, Rb, Cs). Είναι σταθερό σε ξηρό αέρα αλλά σταδιακά υδρολύεται σε επαφή με υγρασία προς οξικό και σαλικυλικό οξύ (αλλιώς, ιτεϋλικό οξύ). Στα διαλύματα αλκαλίων η υδρόλυση είναι ταχεία.
Σύντομη ιστορία
Η θεραπευτική επίδραση σκευασμάτων που περιέχουν ουσίες παρόμοιες με αυτή της ασπιρίνης ήταν γνωστή ήδη από την αρχαιότητα. Ο Ιπποκράτης περιγράφει το φλοιό της ιτιάς (Salix) (ο οποίος, σήμερα, είναι γνωστό ότι περιέχει μια ουσία που ονομάζεται σαλικίνη) και τον συνιστά ως ίαμα κατά του πυρετού και των πόνων.
Το 1853 ο Αλσατός χημικός Σαρλ Φρεντερίκ Ζεράρτ (Charles Frédéric Gerhardt) ήταν ο πρώτος που παρασκεύασε το δραστικό συστατικό της ασπιρίνης, το ακετυλοσαλικυλικό οξύ αναμιγνύοντας ακετυλοχλωρίδιο με σαλικυλικό νάτριο. Ο νεαρός τότε χημικός ονόμασε το προϊόν της (βίαιης) αντίδρασης αυτών των συστατικών «σαλικυλικο - οξικό ανυδρίτη». Το 1897 ο χημικός Φέλιξ Χόφμαν, της γερμανικής εταιρείας Μπάγιερ, ανέπτυξε, με κατεργασία του σαλικυλικού οξέος με ακετυχλωρίδιο, το καινοτομικό ακετυλοσαλικυλικό οξύ. Έτσι, το 1899, η εταιρεία είχε δημιουργήσει ένα νέο φάρμακο με βάση αυτή την ουσία και το κυκλοφόρησε στο εμπόριο με την επωνυμία «Ασπιρίνη» (επεξήγηση: Α- για το ακετυλοχλωρίδιο, σπιρ- για το είδος Spiraea ulmaria που περιέχει σαλικυλικό οξύ, και -ινη συνηθισμένη τότε κατάληξη για φάρμακα). Οι πωλήσεις του φαρμάκου κυριολεκτικά εκτοξεύονται.
Στη δεκαετία του 1950 οι πωλήσεις της ασπιρίνης γνωρίζουν σημαντική πτώση, καθώς αρχίζει να κυκλοφορεί στο εμπόριο η παρακεταμόλη, η οποία εμφανίζει παρόμοιες αναλγητικές ιδιότητες με λιγότερες παρενέργειες. Ωστόσο, το 1948, ο καλιφορνέζος γιατρός Λόρενς Κρέιβεν (Lawrence Craven) παρατήρησε ότι κανείς από τους 400 ασθενείς του, στους οποίους είχε χορηγήσει ασπιρίνη, δεν είχε υποστεί καρδιακή προσβολή. Καταλήγει στο συμπέρασμα ότι «μια ασπιρίνη την ημέρα» μπορεί να μειώσει σημαντικά τον κίνδυνο καρδιακής προσβολής. Η ασπιρίνη γνωρίζει εκ νέου αύξηση των πωλήσεών της, οι οποίες παραμένουν σταθερές μέχρι σήμερα.
Η πραγματική δράση της ασπιρίνης διευκρινίστηκε στις αρχές της δεκαετίας του '70, όταν διαπιστώθηκε ότι αναστέλλει την παραγωγή προσταγλανδινών (ουσίες που προκαλούν φλεγμονή) από τον οργανισμό.
Χρήση
Χρησιμοποιείται ως αναλγητικό, αντιπυρετικό και αντιφλεγμονώδες. Σε χαμηλές δόσεις λαμβάνεται και ως αντισυγκολλητικό των αιμοπεταλίων (αντιθρομβωτικό). Δεν θα πρέπει να λαμβάνεται από άτομα με ανεπάρκεια ενζύμου G6PD, καθώς και από άτομα κάτω των 16 ετών, επειδή υπάρχει κίνδυνος εμφάνισης του συνδρόμου Reye (υψηλός πυρετός, κεφαλαλγία, αιφνίδιος θάνατος) και με προσοχή από άτομα που λαμβάνουν αντιπηκτική αγωγή (π.χ. Sintrom). Απόλυτη αντένδειξη το γαστροδωδεκακτυλικό έλκος Πολλοί άνθρωποι παίρνουν ασπιρίνη για να μειώσουν τον κίνδυνο καρδιακής προσβολής. Η ασπιρίνη έχει την ιδιότητα να βοηθά στο να μη δημιουργούνται θρομβώσεις στην καρδιά ή ακόμη και στον εγκέφαλο και, έτσι, να αποφεύγονται ακόμη και εγκεφαλικά επεισόδια. Την ανακάλυψη αυτή έκανε ο γιατρός Λόρενς Κρέιβεν γύρω στα 1950, όταν παρατήρησε ασυνήθιστες αιμορραγίες σε παιδιά που έπαιρναν ασπιρίνη για να αντιμετωπίσουν τον πόνο μετά από εγχείρηση αμυγδαλών.
Η ιδιότητα της ασπιρίνης να λεπταίνει το αίμα την καθιστά επικίνδυνη να λαμβάνεται από λίγες μέρες πριν από χειρουργικές επεμβάσεις ως και αρκετές ημέρες μετά γιατί δύναται να προκαλέσει ακατάσχετη αιμορραγία. Επίσης οι γυναίκες την αποφεύγουν κατά την έμμηνο ρύση.
Πρόσφατες έρευνες δείχνουν ότι η ασπιρίνη μπορεί να βοηθά στην πρόληψη εμφάνισης καρκινικών όγκων, όπως αυτών του στομάχου, των εντέρων ή ακόμη και του μαστού. Η ασπιρίνη βοηθά στην μείωση των οιστρογόνων, που θεωρούνται υπεύθυνα για τη δημιουργία καρκίνου του μαστού στις γυναίκες.
Παρά το γεγονός, όμως, ότι η ασπιρίνη θεωρείται «καλό» φάρμακο για την πρόληψη και θεραπεία πολλών ασθενειών, οι γιατροί συνιστούν ότι κανείς δε θα πρέπει να παίρνει ασπιρίνη χωρίς την έγκριση του γιατρού, γιατί η λήψη της όχι μόνο δεν είναι ασφαλής για όλα τα άτομα αλλά μπορεί επίσης να αλληλεπιδράσει με άλλα φάρμακα και να προκαλέσει κακό. Γυναίκες σε κατάσταση εγκυμοσύνης θα πρέπει να αποφεύγουν να παίρνουν ασπιρίνη. Παρόλα τα προβλήματα όμως, η ασπιρίνη δεν παύει να είναι ένα από τα παλαιότερα και πιο διαδεδομένα φάρμακα στον κόσμο.
Εξωτερικοί σύνδεσμοι
Κατηγορία:Καρβονικά οξέα Κατηγορία:Μη στεροειδή αντιφλεγμονώδη φάρμακα Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Ηπατοτοξίνες
Παλάτι της Πλακεντίας
Το Παλάτι της Πλακεντίας (αγγλ. Palace of Placentia) ήταν Αγγλικό Βασιλικό Ανάκτορο, το οποίο χτίστηκε απο τον Χάμφρεϊ, Δούκα του Γκλόστερ το 1447, στο Γκρίνουιτς, πάνω στις όχθες του ποταμού Τάμεση, απέναντι απο το Λονδίνο. Κατεδαφίστηκε τον 17ο αιώνα και τη θέση του πήρε, προς το τέλος του 17ου αιώνα, το νοσοκομείο του Γκρίνουιτς (σήμερα Κολλέγιο Old Royal Naval - Κολλέγιο παλιού Βασιλικού Πολεμικού Ναυτικού).
Η Ιστορία
Ο Χάμφρεϊ ήταν αντιβασιλέας, σύμφωνα με τους κανόνες που είχαν επιβληθεί, του Βασιλιά Ερρίκου ΣΤ΄ της Αγγλίας και έχτισε το ανάκτορο με το όνομα Μπέλλα Κόρτ (Bella Court). Το 1447, έχασε την αποδοχή του απο την νέα βασίλισσα, Μαργαρίτα του Ανζού και συνελήφθη για προδοσία. Πέθανε στην φυλακή -ο Σαίξπηρ λέει πως δολοφονήθηκε- και η Μαργαρίτα οικειοποιήθηκε το Μπέλλα Κόρτ, μετονομάζοντας το σε Παλάτι της Πλακεντίας, το οποίο πολλές φορές έχει αναφερθεί και γραφεί ως Παλάτι της Απόλαυσης. Το Παλάτι παρέμενε το κυρίως βασιλικό ανάκτορο για τους επόμενους δύο αιώνες. Ήταν ο τόπος γέννησης του Βασιλιά Ερρίκου Η΄ της Αγγλίας το 1491, καταλαμβάνοντας μεγάλο κομμάτι της ζωής του εκεί. Μετά το γάμο του Ερρίκου Η΄ με την Αικατερίνη της Αραγονίας, το Παλάτι ήταν ο τόπος γέννησης της Μαρίας Τυδώρ (αργότερα Βασίλισσα Μαρία Α΄ της Αγγλίας) τον Φεβρουάριο του 1516 και τόπος γέννησης της δεύτερης κόρης του Βασίλισσα Ελισάβετ Α΄ της Αγγλίας το 1533, από το δεύτερο γάμο του με την Άννα Μπολέϋν. Εκεί παντρεύτηκε και την Άννα της Κλεβ. Λέγεται πως ένα δέντρο στο Γκρίνουιτς Παρκ είναι γνωστό ως η Βελανιδιά της Βασίλισσας Ελισάβετ Α΄, στο οποίο φημολογείται ότι έπαιζε η βασίλισσα ως παιδί.
Το συγκρότημα του Νοσοκομείου του Γκρίνουιτς μετατράπηκε στο Κολλέγιο του παλιού Βασιλικού Πολεμικού Ναυτικού (Old Royal Naval) το 1873, όταν το κολλέγιο μεταφέρθηκε εκεί απο το Πόρτσμουθ. Σήμερα στεγάζεται το Πανεπιστήμιο του Γκρίνουιτς και η Σχολή Μουσικής Trinity Laban Conservatoire of Music and Dance. Στο τέλη του 2005 καθώς γίνονταν κατασκευαστικές εργασίες για τις αποχετεύσεις, εντοπίστηκαν άγνωστα ερείπια του Οίκου των Τυδώρ. Μετά απο αρχαιολογικές ανασκαφές, οι οποίες ολοκληρώθηκαν τον Ιανουάριο του 2006, βρέθηκαν: το Παρεκκλήσι των Τυδώρ και το Σκευοφυλάκιο (ένα δωμάτιο ή κτίσμα μέσα ή δίπλα σε μια εκκλησία στο οποίο φυλάσσονται τα άμφια, σκεύη, έπιπλα, βιβλία). Το Σκευοφυλάκιο διατηρήθηκε στην κατεδάφιση του Παλατιού και μετατράπηκε σε σπίτι του θησαυροφύλακα του Νοσοκομείου του Γκρίνουιτς.
Πηγές
Κατηγορία:Βασιλικές κατοικίες στην Αγγλία
Αγία Μαρίνα Ηγουμενίτσης Θεσπρωτίας
Η Αγία Μαρίνα είναι χωριό και έδρα ομώνυμης τοπικής κοινότητας, της δημοτικής ενότητας και δήμου Ηγουμενίτσας, της περιφερειακής ενότητας (τέως νομού) Θεσπρωτίας, στην περιφέρεια Ηπείρου. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Θυάμιδος του νομού Θεσπρωτίας, στο γεωγραφικό διαμέρισμα Ηπείρου.
Γεωγραφία
Η Αγία Μαρίνα είναι ημιορεινός οικισμός στο δυτικό τμήμα του νομού Θεσπρωτίας. Βρίσκεται στις βορειοανατολικές απολήξεις των Ορέων της Πάργας και δίπλα στην Εγνατία Οδό (Α2), σε μέσο σταθμικό υψόμετρο 230. Aπέχει περίπου 7 χλμ. ΝΑ. της Ηγουμενίτσας.
Τοπική κοινότητα
Η τοπική κοινότητα Αγίας Μαρίνας είναι χαρακτηρισμένη ως αγροτικός ημιορεινός οικισμός, με έκταση 17,319 χμ² (2011). Περιλαμβάνει και τους οικισμούς Βασιλικός και Μύλοι.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως Κουσοβίτσακαι ορίστηκε έδρα της ομώνυμης κοινότητας του νομού Ιωαννίνων. Το 1937 υπήχθη στον νομό Θεσπρωτίας και το 1953 μετονομάστηκε σε Αγία Μαρίνα. Με το ΦΕΚ 244Α – 4/12/1997 αποσπάστηκε από την κοινότητα Αγίας Μαρίνας και προσαρτήθηκε στον δήμο Ηγουμενίτσας.
Εξωτερικοί σύνδεσμοι
Κατηγορία:Χωριά του νομού Θεσπρωτίας Κατηγορία:Δήμος Ηγουμενίτσας
Μιχάλης Βαλκάνης
Ο Μιχάλης Βαλκάνης (Μελβούρνη, 23 Αυγούστου 1974) είναι Αυστραλός ποδοσφαιριστής ελληνικής καταγωγής και αγωνίζεται στο Πρωτάθλημα Αυστραλίας με την Αντελάιντ Γιουνάιτεντ της οποίας και είναι αρχηγός. Η θέση του είναι κεντρικός αμυντικός.
Βιογραφικό
Γεννήθηκε στις 23 Αυγούστου του 1974 στη Μελβούρνη και έχει ύψος 181 εκατοστά. Ξεκίνησε την καριέρα του από την Σάουθ Μέλμπουρν το 1994 και από το 1996 μέχρι το 2002 αγωνίστηκε στην Ελλάδα με τον Ηρακλή, τη Λάρισα και τον Άγιο Νικόλαο. Έπειτα επέστρεψε στην Αυστραλία παίζοντας για μια σαιζόν στην Αντελάιντ Σίτυ και από το 2003 αγωνίζεται στην Αντελάιντ Γιουνάιτεντ.Ένας σημαντικός τραυματισμός το 2007 τον κράτησε για αρκετό διάστημα εκτός γηπέδων.Αν και υπήρξε έντονη φημολογία για πιθανή μετακίνηση του μετά το τέλος της σεζόν 2008/09 στην νεοφώτιστη στο Εθνικό Πρωτάθλημα Αυστραλίας (A League),Γκολντ Κόουστ,τελικά τον Δεκέμβριο του 2008 ανακοίνωσε την απόφασή του να αποσυρθεί από την ενεργό δράση στο τέλος της σεζόν.
Έχει 1 συμμετοχή με την Εθνική Ανδρών της Αυστραλίας σε αγώνα με το Κουβέιτ το 2006.
Πηγές
Κατηγορία:Αυστραλοί ποδοσφαιριστές Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Α.Ε. Λάρισας Κατηγορία:Ελληνοαυστραλοί Κατηγορία:Έλληνες ομογενείς ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Αντελάιντ Γιουνάιτεντ Κατηγορία:Ποδοσφαιριστές Σάουθ Μέλμπουρν ΦΚ
Μάρβιν Χιμέγιερ
Ο Μάρβιν Τζον Χιμίιερ (αγγλικά: Marvin John Heemeyer, 28 Οκτωβρίου 1951 - 4 Ιουνίου 2004) ήταν Αμερικανός οξυγονοκολλητής και ιδιοκτήτης καταστήματος αποσυναρμολόγησης αυτοκινήτων που ήταν πιο γνωστός για την κατεδάφιση κτιρίων με μια τροποποιημένη μπουλντόζα. Εξοργισμένος από διαμάχες χωροθέτησης, θωράκισε μια μπουλντόζα Komatsu D355A με στρώματα από χάλυβα και σκυρόδεμα και τη χρησιμοποίησε στις 4 Ιουνίου 2004 για να κατεδαφίσει το δημαρχείο, το σπίτι του πρώην δήμαρχου και άλλα κτίρια στο Γκράνμπι του Κολοράντο. Η επίθεση έληξε όταν η μπουλντόζα η οποία οδηγούσε παγιδεύτηκε στο υπόγειο ενός καταστήματος Gambles που κατεδάφιζε. Ο Χιμίιερ τότε αυτοπυροβολήθηκε.
Ο Χιμίιερ είχε διαφωνίες με τους αξιωματούχους του Γκράνμπι, ιδιαίτερα για τα πρόστιμα για παραβίαση των διαταγμάτων των πόλεων και για μια διαφωνία σχετικά με τη χωροθέτηση ενός συγκεκριμένου εργοστασίου παρτίδας που κατασκευάστηκε απέναντι από το κατάστημα σιγαστήρα.
Εξωτερικοί σύνδεσμοι
Κατηγορία:Αμερικανοί εγκληματίες
Ευρωμπάσκετ 1967
Το παιχνίδι του τουρνουά έγινε στη φάση των ομίλων μεταξύ Γιουγκοσλαβίας-Φινλανδίας, όπου οι Γιουγκοσλάβοι, αν και είχαν μείνει εκτός ημιτελικών, δεν άφησαν τους γηπεδούχους Φινλανδούς, του πολύ καλού Βαίνιου, να κερδίσουν οπότε οι 13000 φίλαθλοι, ενοχλημένοι από το αποτέλεσμα και την διαιτησία, επιδόθηκαν στη ρίψη κερμάτων, διακόπτοντας για 20 λεπτά το παιχνίδι.
Πολύ άσχημο το αποτέλεσμα για την εθνική Ελλάδας ήταν η ήττα από τους πρωταθλητές Σοβιετικούς με 82-41. Η Ελλάδα πάντως είχε στις τάξεις της τον πρώτο σκόρερ του τουρνουά, τον Γιώργο Κολοκυθά, που είχε μ.ο. 25,4 πόντους. Καλή απόδοση είχαν και οι Γιώργος Τρόντζος (με 11,4 πόντους μ.ο.) και ο Γιώργος Μπαρλάς (9,3 πόντοι μ.ο.). Στον πρώτο γύρο μάλιστα έγινε η μεγάλη έκπληξη: Ελλάδα-Βουλγαρία 78-69, ενώ στο παιχνίδι με την Ισπανία ο Κολοκυθάς πέτυχε το ατομικό ρεκόρ της καριέρας του με 43 πόντους. Σε αυτό το πανευρωπαϊκό έκανε την τρίτη και τελευταία του εμφάνιση σε Ευρωμπάσκετ ο -μετέπειτα ευρωκόουτς-Κώστας Πολίτης, ενώ έκανε και το ντεμπούτο του ο -νεαρός τότε- Βασίλης Γκούμας.
Βραβεία και Στατιστικά
Έγιναν 72 αγώνες και επιτεύχθησαν 10.336 πόντοι.
Εξωτερικοί σύνδεσμοι
1967 Ευρωπαικο Πρωταθλημα Καλαθοσφαιρισης Ανδρων 1967 Ευρωπαικο Πρωταθλημα Καλαθοσφαιρισης Ανδρων 1967
Τζέσικα Μάουμποϊ
Η Τζέσικα Χίλντα Μάουμποϊ είναι Αυστραλή τραγουδίστρια, τραγουδοποιός και ηθοποιός. Γεννημένη και μεγαλωμένη στο Ντάργουιν της Βόρειας Επικράτειας, η Mauboy απόκτησε φήμη το 2006 στην τέταρτη σεζόν του Αυστραλιανού Idol, στο οποίο πήρε τη δεύτερη θέση και στη συνέχεια υπέγραψε μια σύμβαση με τη Sony Music Australia. Αφού κυκλοφόρησε ένα ζωντανό άλμπουμ των παραστάσεων της Idol και για λίγο έγινε μέλος της ομάδας κοριτσιών Young Divas το 2007, η Mauboy κυκλοφόρησε το ντεμπούτο άλμπουμ της στούντιο, Been Waiting, το επόμενο έτος. Η Mauboy κέρδισε τον πρώτο της αριθμό-ένα ενιαίο "Burn", έγινε το δεύτερο υψηλότερο-πωλώντας αυστραλιανό λεύκωμα του 2009, και πιστοποιήθηκε διπλή πλατίνα από την αυστραλιανή βιομηχανία καταγραφής βιομηχανίας (ARIA).
Το δεύτερο studio άλμπουμ της Mauboy, το Get 'Em Girls (2010), παρουσίασε έναν πιο σκληρό δίσκο R & B από την προηγούμενη κυκλοφορία του και παρήγαγε τέσσερα ξεχωριστά platinum singles. Το τρίτο της άλμπουμ, Beautiful (2013), το οποίο διερεύνησε ένα μείγμα χορευτικών σκηνών με R & B και pop, περιελάμβανε τα κορυφαία δέκα επιτυχίες "Pop a Bottle (Fill Me Up)", "Never Be the Same" και "Can I Get a Moment?". Εκτός από τη μουσική της καριέρα, ο Mauboy έχει επίσης αποτολμήσει να παίξει, παίρνοντας πρωταγωνιστή ρόλους στις ταινίες Bran Nue Dae (2010) και The Sapphires (2012), που του έδωσαν το βραβείο AACTA για την καλύτερη ηθοποιό σε ρόλο υποστήριξης. Επέστρεψε να ενεργεί το 2016, παίζοντας τον ηγετικό ρόλο στην τηλεοπτική δραματική σειρά The Secret Daughter για δύο εποχές. Είναι ο πρώτος σημαντικός τηλεοπτικός ρόλος του Mauboy και γράφτηκε ειδικά γι 'αυτήν. Η Mauboy κυκλοφόρησε ένα συνοδευτικό άλμπουμ soundtrack για το The Secret Daughter, το οποίο την έκανε την πρώτη καλλιτέχνιδα της Indigenous να επιτύχει ένα άλμπουμ νούμερο ένα στο διάγραμμα ARIA Albums.
Η Mauboy είναι από τους πιο επιτυχημένους καλλιτέχνες της Αυστραλίας. Έχει πετύχει πέντε κορυφαία δέκα άλμπουμ (συμπεριλαμβανομένου ενός αριθμού ένα) και 16 κορυφαία-είκοσι singles (συμπεριλαμβανομένων εννέα κορυφαίων δέκα επιτυχιών). Έχει κερδίσει δύο βραβεία μουσικής ARIA από 24 υποψηφιότητες και κατέλαβε την 16η θέση στη λίστα των 100 μεγαλύτερων αυστραλιανών τραγουδιστών όλων των εποχών του Herald Sun. Η Mauboy συνεργάστηκε με διάφορους διεθνείς καλλιτέχνες όπως ο Flo Rida, ο Snoop Dogg, ο Ludacris, ο Jay Sean και ο Pitbull. Έχει κάνει επίσης περιοδεία με τους Beyoncé και Chris Brown και έχει παρουσιάσει πολλά αξιοσημείωτα γεγονότα, συμπεριλαμβανομένων των επισκέψεων της Αυστραλίας για την Oprah Winfrey, Ellen DeGeneres και τον Αμερικανό πρόεδρο Μπαράκ Ομπάμα. Η Mauboy ήταν η πρώτη σόλο καλλιτέχνης εκτός Ευρώπης, η οποία εκπροσώπησε την Αυστραλία στο διαγωνισμό τραγουδιού της Eurovision το 2014. Εκπροσώπησε την Αυστραλία στον διαγωνισμό της Eurovision του 2018, με το τραγούδι "We Got Love", το οποίο στον τελικό κατέλαβε την 20ή θέση με 99 βαθμούς.
Βιογραφία
Η Jessica Hilda Mauboy γεννήθηκε στις 4 Αυγούστου 1989 και μεγάλωσε στο Ντάργουιν της Βόρειας Επικράτειας. . Ο πατέρας της, Ferdy, είναι ινδονήσιος ηλεκτρολόγος που ήρθε από το Δυτικό Τιμόρ, και η μητέρα της, Therese, είναι αυστραλιανή ιθαγενής. Η μητέρα της Mauboy προέρχεται από τους αυτόχθονες πληθυσμούς του Kuku Yalanji στις περιοχές του βορειοδυτικού Κουρσίνσλαντ. Η Mauboy έχει τρεις μεγαλύτερες αδελφές Sandra, Jenny και Catherine, και μια νεότερη αδελφή Sophia. Από νεαρή ηλικία, συμμετείχε στην τοπική εκκλησιαστική χορωδία με τη γιαγιά της Harriett. Το σπίτι της περιγράφηκε ως το "θορυβώδες σπίτι στο μπλοκ", με τη μητέρα της να τραγουδάει συχνά, ο πατέρας της να παίζει κιθάρα και η υπόλοιπη οικογένεια να δείχνει το πάθος της για μουσική. Η Mauboy παρακολούθησε το Δημοτικό Σχολείο Wulagi και το Γυμνάσιο Sanderson στο Ντάργουιν. Έφυγε από το σχολείο στην ηλικία των 11.
Σε ηλικία δεκατεσσάρων ετών, το ταλέντος της Mauboy φάνηκε στο διαγωνισμοό Telstra Road to Tamworth στο Tamworth Country Music Festival του Tamworth, Νέα Νότια Ουαλία. Ως η νικήτρια του διαγωνισμού η Mauboy ταξίδεψε στο Σίδνεϊ για να συνεργαστεί με τη Sony Music Australia. Έπειτα κυκλοφόρησε μια διασκευή που εμπνεύστηκε του "Girls Just Want to Have Fun" της Cyndi Lauper.
Προσωπική ζωή
Στα τέλη του 2008, η Μάουμποϊ μετακόμισε από το Ντάργουιν στο Σίδνεϊ, πριν από την κυκλοφορία του πρώτου άλμπουμ της, "Been Waiting". Τον Ιανουάριο του 2009, ξεκίνησε μια σχέση με τον Θεμελή "Magoo" Μαγκριπίλη, έναν ποδοσφαιριστή και εργάτη ελληνικής καταγωγής, που γεννήθηκε και μεγάλωσε στο Ντάργουιν. Ο Μαγκριπίλης έπαιξε για τον ποδοσφαιρικό σύλλογο Hellenic Athletic. Μετά από επτά χρόνια ο Μαργρυβίλης μεταφέρθηκε από το Νταρβίν στο Σίδνεϊ το Σεπτέμβριο του 2016 και μετακόμισε με την Μάουμποι. Όταν δεν δουλεύει, η Mauboy επιστρέφει στο Νταρβίν για να περάσει χρόνο με την οικογένειά της.
Εξωτερικοί σύνδεσμοι
Κατηγορία:Αυστραλοί τραγουδιστές Κατηγορία:Αυστραλοί ηθοποιοί
Κατηγορία:Συμμετέχοντες στο διαγωνισμό τραγουδιού Eurovision με την Αυστραλία Κατηγορία:Διαγωνισμός Τραγουδιού Eurovision 2018 Κατηγορία:Συμμετέχοντες στη Eurovision
Πατριάρχης Μάξιμος Ε΄
Ο Μάξιμος Ε΄ (κατά κόσμον Βαπορτζής, 26 Οκτωβρίου 1897 - 1 Ιανουαρίου 1972) ήταν Οικουμενικός Πατριάρχης Κωνσταντινουπόλεως από τις 20 Φεβρουαρίου 1946 έως τις 19 Οκτωβρίου 1948.
Βιογραφικά στοιχεία
Γεννήθηκε στις 26 Οκτωβρίου 1897 στη Σινώπη της Μαύρης θάλασσας και ήταν γιος του Ελευθερίου και της Αικατερίνης Βαπορτζή. Θείος του ήταν ο Μητροπολίτης Μυτιλήνης Κύριλλος Μουμτζής. Αφού περάτωσε τις εγκύκλιες σπουδές στην πατρίδα του, εγγράφηκε στη Θεολογική Σχολή της Χάλκης, από την οποία αποφοίτησε μετά από ενός έτους διακοπή λόγω του Α΄ Παγκοσμίου Πολέμου το 1919 με τη διατριβή «Η εκλογή των Πατριαρχών Κωνσταντινουπόλεως κατά την Βυζαντινήν εποχήν». Χειροτονήθηκε διάκονος στις 16 Μαΐου 1918 και πρεσβύτερος την Πρωτοχρονιά του 1928, λαμβάνοντας ταυτόχρονα το οφφίκιο του αρχιμανδρίτη.
Αρχιεροσύνη
Στις 8 Φεβρουαρίου 1930 εξελέγη Μητροπολίτης Φιλαδελφείας και στις 28 Ιουνίου 1932 Μητροπολίτης Χαλκηδόνος.
Μετά τον θάνατο του Πατριάρχη Φώτιου Β΄, το 1935, ο Μάξιμος ήταν ο επικρατέστερος διάδοχός του, πλην όμως, ύστερα από παρέμβαση των τουρκικών αρχών, το όνομά του αφαιρέθηκε από τη λίστα υποψηφίων. Κατά τη διάρκεια του Β΄ Παγκοσμίου Πολέμου συνελήφθη δύο φορές από τις τουρκικές αρχές, ενώ τη δεύτερη φορά (20 Ιανουαρίου 1943) εκτοπίστηκε για λίγους μήνες στην Προύσα.
Πατριάρχης
Τον Φεβρουάριο του 1946 ο Πατριάρχης Βενιαμίν απεβίωσε. Την επομένη της κηδείας του, στις 20 Φεβρουαρίου, ο Μάξιμος εξελέγη από την πατριαρχική σύνοδο Οικουμενικός Πατριάρχης. Αξιοσημείωτο είναι ότι η τουρκική κυβέρνηση κράτησε ουδέτερη στάση χωρίς να δημιουργήσει προσκόμματα στην εκλογή του όπως την προηγούμενη φορά. Το κλίμα, άλλωστε, μεταξύ τουρκικών αρχών και Πατριαρχείου φαινόταν να έχει μεταβληθεί. Ενδεικτικό γεγονός της τότε βελτίωσης της κατάστασης υπήρξε η επίσκεψη του τότε προέδρου της Τουρκικής Δημοκρατίας Ισμέτ Ινονού στη Θεολογική Σχολή της Χάλκης, όπου του επιφυλάχθηκε θερμή υποδοχή, από τον τότε διευθυντή, μητροπολίτη Νεοκαισαρείας Χρυσόστομο και τους σπουδαστές.
Ήδη από τους πρώτους μήνες της πατριαρχίας του ο Μάξιμος συγκέντρωσε τα πυρά του τουρκικού τύπου λόγω των επαφών του με την Ρωσική Ορθόδοξη Εκκλησία, οι οποίες ερμηνεύθηκαν ως έμμεση υποστήριξη προς την Σοβιετική Ένωση. Φαίνεται ότι παρόμοιες υπόνοιες είχαν και αμερικανοί και βρετανοί διπλωμάτες. Ο ίδιος δεν φαίνεται να είχε αντιληφθεί πλήρως την αλλαγή συσχετισμών μετά τον Πόλεμο και μη προσεκτικές δηλώσεις του άφηναν περιθώρια ερμηνειών ως ρωσόφιλες.
Ασθένεια
Προκειμένου να αναρρώσει, αποφασίστηκε η μεταφορά του Πατριάρχη στην θερινή του κατοικία στη Χάλκη και εν συνεχεία, τον Μάιο του 1947, στην Αθήνα. Έτσι, συνοδευόμενος από τρία συνοδικά μέλη, με σιδηροδρομική αμαξοστοιχία από τον σταθμό Σικερτζή έφθασε στο Πύθιο Έβρου, απ΄ όπου με αυτοκινητοπομπή κατευθύνθηκε στην Αλεξανδρούπολη, όπου τον υποδέχθηκαν εκπροσωπώντας την Εκκλησία της Ελλάδος οι Μητροπολίτες Φθιώτιδας Αμβρόσιος και Αττικής και Μεγαρίδος Ιάκωβος. Στη συνέχεια επιβιβάστηκε με την ακολουθία του στο ελληνικό αντιτορπιλικό «Κρήτη» με προορισμό τον Πειραιά, όπου και κατέπλευσε στις 13:30 της 21ης Μαΐου 1947, μέσα σε μια φρενίτιδα σημαιοστολισμών, συριγμών ελλιμενισμένων πλοίων, χαρμόσυνων κωδωνοκρουσιών και επευφημιών του πειραϊκού λαού που είχε προσέλθει γύρω από τον λιμένα. Εκεί τον υποδέχτηκαν οι Αλέξανδρος Παπάγος, ο Αρχιεπίσκοπος Δαμασκηνός, το υπουργικό συμβούλιο κ.ά. και στη συνέχεια κατευθύνθηκε στην Κηφισιά, όπου και εγκαταστάθηκε. Η φαρμακευτική αγωγή που ακολούθησε χαρακτηρίζεται ως πρόχειρη και μη οργανωμένη, και από αυτό συνάγεται ότι η Ελληνική Κυβέρνηση μάλλον ενδιαφερόταν περισσότερο για το να πειστεί ο Πατριάρχης να παραιτηθεί, παρά για να αποθεραπευτεί.
thumb|right|340px|Πρωτοσέλιδο δημοσίευμα της εφημερίδας «[[Ριζοσπάστης» της 29ης Ιουνίου 1947, το οποίο φαίνεται πως συνετέλεσε στο ότι ο Πατριάρχης Μάξιμος δεν παραιτήθηκε το καλοκαίρι του 1947 (Εθνική Βιβλιοθήκη).]] Παρά τις έντονες φήμες ότι θα παραιτηθεί ενώ βρίσκεται υπό θεραπευτική αγωγή στην Αθήνα, ο Πατριάρχης Μάξιμος επέστρεψε τον Αύγουστο του ίδιου έτους στην Κωνσταντινούπολη, χωρίς να έχει ληφθεί κάποια απόφαση περί παραιτήσεως.
Διεργασίες
Η παρατεταμένη ασθένεια του Πατριάρχη και η έντονη παραφιλολογία περί αντικατάστασής του δημιούργησε συγκρουσιακό κλίμα στο Φανάρι. Η ελληνική κυβέρνηση, σε διαβούλευση με την κυβέρνηση των ΗΠΑ, συνέχισε την αναζήτηση νέας «ισχυράς προσωπικότητας» με σαφή «αντιρωσικό» προσανατολισμό, που να μπορέσει να μεταβάλει το Πατριαρχείο σε «αντικομουνιστικό προπύργιο», χαρακτηριστικά που ήταν σύμφωνα και με την πολιτική της Τουρκίας. Εν τέλει η ελληνική κυβέρνηση κατέληξε στην υποψηφιότητα Αθηναγόρα, η οποία με τον καιρό συγκέντρωσε την υποστήριξη των ιεραρχών αλλά και των ξένων κυβερνήσεων. Η Άγκυρα και ο τουρκικός τύπος στήριξαν την πρόταση για τον Αθηναγόρα, χαρακτηρίζοντάς τον μάλιστα «πιστό φίλο της Τουρκίας».
Οι αντιδράσεις, όμως, των Μητροπολιτών του Πατριαρχείου, όταν άρχισαν να γίνονται γνωστές οι κινήσεις των παραπάνω κυβερνήσεων, ήταν έντονες. Επικεφαλής των αντιδρώντων ιεραρχών που διέβλεπαν την έξωθι χειραγώγηση του Πατριαρχείου ήταν οι Μητροπολίτες Δέρκων Ιωακείμ, Λαοδικείας Μάξιμος, Νεοκαισαρείας Χρυσόστομος, Περγάμου Αδαμάντιος, Σάρδεων Μάξιμος και Χαλδίας Κύριλλος, οι οποίοι στις επισημάνσεις των εκπροσώπων της Αθήνας για την ανάγκη της αντικατάστασης του Πατριάρχη, λόγω ασθενείας, υπερασπιζόμενοι την ανεξαρτησία του Πατριαρχείου απαντούσαν ότι πολλές φορές το Πατριαρχείο αντιμετώπισε στη μακρά ιστορία του παρόμοιες καταστάσεις τις οποίες μόνο του κατάφερε να τις ξεπεράσει, συνεπώς δεν είχαν χρεία εξωγενών παραγόντων για εσωτερικές διευθετήσεις.
Παράλληλα οι πιέσεις από την ελληνική κυβέρνηση και κύκλους στο Φανάρι προκειμένου να παραιτηθεί ο Μάξιμος συνεχίστηκαν με αμείωτο ρυθμό. Το 1948, ενδεχομένως επιχειρώντας να αποσείσει τις περί ρωσοφιλίας κατηγορίες, αρνήθηκε την υπαγωγή της Εκκλησίας της Τσεχοσλοβακίας στο Πατριαρχείο Μόσχας, την οποία του ζήτησε ο Αρχιεπίσκοπος Πράγας Σαββάτιος.
Παραίτηση και θάνατος
Στις 18 Οκτωβρίου 1948 υπέβαλε τελικά την παραίτησή του και αφού οι κυβερνήσεις της Ελλάδας και της Τουρκίας είχαν προκρίνει την εκλογή του Αθηναγόρα στον πατριαρχικό θρόνο. Υποστηρίζεται ότι η ασθένειά του αποτέλεσε την πρόφαση για τον εξαναγκασμό του σε παραίτηση, ενώ ο πραγματικός λόγος ήταν οι φήμες περί διασυνδέσεών του με την Ρωσική Εκκλησία και κατ' επέκταση με την Σοβιετική Ένωση.
Διατήρησε τον τίτλο του Προέδρου Εφέσου, ο οποίος του δόθηκε από την πατριαρχική σύνοδο. Ασθένησε το 1971 από οξεία βρογχοπνευμονία και πέθανε πάμπτωχος την Πρωτοχρονιά του 1972 στην Ελβετία. Η σορός του μεταφέρθηκε στην Κωνσταντινούπολη όπου και ετάφη με τιμές στο προαύλιο της πατριαρχικής Μονής Ζωοδόχου Πηγής Μπαλουκλή.
Εξωτερικές συνδέσεις
Μαξιμος Ε Μαξιμος Ε Μαξιμος Ε Κατηγορία:Επίσκοποι του 20ού αιώνα
Belle (Disney)
Η Belle ( ελληνικά απόδοση : Μπελ) είναι φανταστικός χαρακτήρας, που εμφανίζεται για πρώτη φορά στην ταινία της Walt Disney Pictures, Η Πεντάμορφη και το Τέρας, καθώς επίσης και στις επόμενες σίκουελ-spin-off ταινίες της εταιρείας, που κυκλοφόρησαν απευθείας σε βίντεο. Ο χαρακτήρας αποδίδεται φωνητικά από την τραγουδίστρια και ηθοποιό Πέιτζ Ο'Χάρα, η οποία αντικαταστάθηκε το 2011, από την Τζούλι Νάθασνον, επειδή είχε αλλάξει σημαντικά η φωνή της. Η Μπελ είναι η βιβλιόφιλη κόρη του εκκεντρικού εφευρέτη Μορίς, και η οποία γίνεται θέμα συζήτησης στο χωριό, όπου μένει, για τις μη-κομφορμιστικές ιδέες της, ενώ ψάχνει και για περιπέτειες, θέλοντας να ξεφύγει από τον τρόπο ζωής του χωριού. Όταν ο πατέρας της φυλακίζεται από το Τέρας, τότε αυτή τον βρίσκει και προτείνει στο Τέρας να κρατήσει αυτήν αντί για τον πατέρα της. Παραδόξως, όμως, θα αγαπηθούν οι δυο τους.
Εξωτερικοί σύνδεσμοι
Κατηγορία:Disney (χαρακτήρες κινουμένων σχεδίων)
1544 Βιντερχανσενία
Η Βιντερχανσενία (Vinterhansenia) είναι αστεροειδής ο οποίος περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,862. Ανακαλύφθηκε το 1941 από τη Φινλανδή αστρονόμο Λίιζι Ότερμα, που παρατηρούσε από το Τούρκου της Φινλανδίας, και πήρε το όνομά του προς τιμή της Δανής αστρονόμου Γιούλι Βίντερ Χάνσεν (Julie Marie Vinter Hansen, 1890-1960).
Φυσικά χαρακτηριστικά
Η μέση διάμετρος της Βιντερχανσενίας εκτιμάται σε 21,71 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0784 ± 0,012. Η Βιντερχανσενία περιστρέφεται γύρω από τον εαυτό της μία φορά κάθε 9,5 ως 18 ώρες περίπου.
Εξωτερικοί σύνδεσμοι
Βιντερχανσενια
Μαντίθεος
Ο Μαντίθεος ήταν Αθηναίος στρατιωτικός διοικητής στη Μικρά Ασία κατά τον Πελοποννησιακό Πόλεμο και επίσης υπηρέτησε ως απεσταλμένος στην αρχαία Περσία το 408 π.Χ.
Ο Ξενοφών λέει ότι ο Μαντίθεος ήταν αιχμάλωτος στην Καρία και συνδέει τη φυγή του από τον Τισσαφέρνη με αυτή του χαρισματικού Αθηναίου ηγέτη Αλκιβιάδη το 411 π.Χ. Ο Μαντίθεος και ο Διόδωρος αφέθηκαν επικεφαλής στον Ελλήσποντο από τον Αλκιβιάδη μετά την κατάληψη του Βυζαντίου. Ο Ξενοφών αναφέρεται σχεδόν σίγουρα στον ίδιο Μαντίθεο, όταν εμφανίζεται να υπηρετεί μαζί με άλλους τέσσερις Αθηναίους (Δωρόθεο, Φιλοκύδη, Θεογένη και Ευρυπτόλεμο) και δύο Αργείους (Κλεόστρατο και Πυρρόλοχο) ως απεσταλμένοι στην Περσία το 408 π.Χ., ζητώντας την υποστήριξη των Περσών στον πόλεμο κατά. Σπάρτη. Οι προσπάθειές τους ήταν ανεπιτυχείς. Πιθανότατα αυτός ο Μαντίθεος να είναι το μέλος της Βουλής των Πεντακοσίων, που έφυγε από την Αθήνα κατά τον ακρωτηριασμό των Ερμών την παραμονή της καταστροφικής εκστρατείας της Σικελίας.
Τίποτα περαιτέρω δεν είναι γνωστό για αυτόν.
Παραπομπές
Κατηγορία:Σελίδες με μη επιθεωρημένες μεταφράσεις
Ταξιδιωτικό έγγραφο πρόσφυγα
Το Ταξιδιωτικό Έγγραφο Πρόσφυγα (ονομάζεται επίσης Ταξιδιωτικό Έγγραφο της Σύμβασης του 1951 ή Διαβατήριο της Γενεύης) είναι ένα ταξιδιωτικό έγγραφο που εκδίδεται σε έναν πρόσφυγα από το κράτος στο οποίο διαμένει κανονικά και του επιτρέπει να ταξιδεύει εκτός του κράτους αυτού και να επιστρέφει εκεί. Οι πρόσφυγες δεν είναι σε θέση να αποκτήσουν διαβατήριο από το κράτος της ιθαγένειάς τους (από το οποίο έχουν ζητήσει άσυλο) και, ως εκ τούτου, χρειάζονται ταξιδιωτικά έγγραφα ώστε να μπορούν να πραγματοποιούν διεθνή ταξίδια.
Τα 145 κράτη που είναι συμβαλλόμενα μέρη της Σύμβασης του 1951 για το Καθεστώς των Προσφύγων είναι υποχρεωμένα να εκδίδουν ταξιδιωτικά έγγραφα στους πρόσφυγες που διαμένουν νόμιμα στην επικράτειά τους.
Τα ταξιδιωτικά έγγραφα των προσφύγων είναι βιβλιάρια που μοιάζουν με διαβατήριο. Στο εξώφυλλό τους αναγράφονται οι λέξεις "Travel Document" στα αγγλικά και στα γαλλικά (και συχνά στη γλώσσα του κράτους έκδοσης), καθώς και η ημερομηνία της σύμβασης: 28 Ιουλίου 1951. Τα έγγραφα ήταν αρχικά γκρίζα, αν και ορισμένες χώρες τα εκδίδουν πλέον σε άλλα χρώματα, με δύο διαγώνιες γραμμές στην επάνω αριστερή γωνία του μπροστινού εξωφύλλου. Οι κομιστές απολαμβάνουν ορισμένα προνόμια ταξιδιού χωρίς θεώρηση, τα οποία επεκτείνονται από τα κράτη που έχουν υπογράψει τη σύμβαση.
Ωστόσο, καθώς το ταξιδιωτικό έγγραφο πρόσφυγα δεν είναι ένα κανονικό εθνικό διαβατήριο, ο κάτοχός του μπορεί να αντιμετωπίζει κατά καιρούς ορισμένα προβλήματα, για παράδειγμα λόγω της μη εξοικείωσης του προσωπικού των αεροπορικών εταιρειών με τέτοια έγγραφα.
Περιορισμοί του ταξιδιωτικού εγγράφου πρόσφυγα σε σύγκριση με το διαβατήριο
Τα ταξιδιωτικά έγγραφα προσφύγων που εκδίδονται από την κυβέρνηση του Καναδά δεν μπορούν να χρησιμοποιηθούν για ταξίδια προς τη χώρα υπηκοότητας του κατόχου τους και ένα ταξιδιωτικό έγγραφο πρόσφυγα που εκδίδεται από άλλη χώρα δεν αντιμετωπίζεται ως έγκυρο διαβατήριο για τους σκοπούς της απόκτησης ηλεκτρονικής άδειας ταξιδιού για επίσκεψη στον Καναδά. Δεδομένου ότι οι κάτοχοι ταξιδιωτικών εγγράφων προσφύγων δεν είναι πολίτες της χώρας που τα εκδίδει, ενδέχεται να χρειαστεί να υποβάλουν αίτηση για θεώρηση πριν ταξιδέψουν στον Καναδά.
Τα αιγυπτιακά ταξιδιωτικά έγγραφα που έχουν εκδοθεί για Παλαιστίνιους πρόσφυγες θεωρούνται απαράδεκτα ταξιδιωτικά έγγραφα για ταξίδια και είσοδο στη Νέα Ζηλανδία, εκτός εάν περιλαμβάνουν θεώρηση εισόδου που επιτρέπει στον κάτοχό τους να εισέλθει στην Αίγυπτο.
Γιουτζίν Φλάκυ
Ο υποναύαρχος Γιουτζίν Μπένετ Φλάκυ (αγγλ.: Eugene Bennett Fluckey, 5 Οκτωβρίου 1913 – 8 Ιουνίου 2007), γνωστός με τα προσωνύμια Lucky Fluckey και Galloping Ghost, ήταν διάσημος κυβερνήτης υποβρυχίων του Αμερικανικού Ναυτικού στον Ειρηνικό Ωκεανό κατά την περίοδο του Β' ΠΠ. Για τη δράση του έλαβε την ύψιστη διάκριση, το Μετάλλιο της Τίμης.
Ο Γιουτζίν Φλάκυ γεννήθηκε στην Ουάσιγκτον το 1913. Αποφοίτησε από τη Ναυτική Ακαδημία του Ναυτικού των Ηνωμένων Πολιτειών το 1935 και υπηρέτησε αρχικά σε διάφορες φρεγάτες του ναυτικού. Το Νοέμβριο του 1943 ολοκλήρωσε την εκπαίδευση αξιωματικού υποβρυχίων στο Νέο Λονδίνο και μετατέθηκε στο στόλο υποβρυχίων του Ειρηνικού.
Ο Φλάκυ αποστρατεύθηκε το 1972 με το βαθμό του υποναυάρχου. Στο βιβλίο του, Thunder Below!, το οποίο κυκλοφόρησε το 1992, εκθείασε τα κατορθώματα του αγαπημένου του υποβρυχίου.
Λοντρίνα
Εξωτερικοί σύνδεσμοι
Κατηγορία:Πόλεις της Βραζιλίας
Επιστολές της Αμάρνα
Με τον τίτλο Επιστολές της Αμάρνα αναφέρεται ένα σύνολο 382 πήλινων πινακίδων σε βαβυλωνιακή σφηνοειδή γραφή, που πήραν το όνομά τους από την πεδιάδα της Τελ-ελ-Αμάρνα όπου βρέθηκαν, έναν σημαντικό αρχαιολογικό χώρο της Αιγύπτου στην ανατολική όχθη του Νείλου, 190 μίλια νότια του Καΐρου.
Οι πήλινες αυτές πινακίδες ανακαλύφθηκαν το 1887 κοντά στη σημερινή Αμάρνα, σ' ένα λόφο, όπου υπήρχαν τα ερείπια (=Tell) μίας αιγυπτιακής πόλης, απομεινάρια μάλλον της έδρας του φαραώ Αμένοφι ή Αμενχοτέπ Δ' (1385-1365 π.Χ.), ο οποίος κατά τη βασιλεία του επιχείρησε να αντικαταστήσει τον πολυθεϊσμό απομακρύνοντας όλους τους αρχαίους θεούς ώστε να λατρεύεται μόνο ο Ήλιος (Ατόν ή Ατούμ) ως μοναδικός θεός. Άλλαξε μάλιστα το όνομά του σε Ακενατόν (αρεστός στον Ατόν) και ίδρυσε στην περιοχή Τελ ελ Αμάρνα εξ ολοκλήρου μια νέα πρωτεύουσα, με νέα ανάκτορα, φέρνοντας μια εξαιρετική άνθηση στις τέχνες.
thumb|150px|left|Μια επιστολή της Αμάρνα
Η επιστολογραφία της Αμάρνα αλλά και γενικά η περιοχή της Τελ-ελ-Αμάρνα αποτελεί έναν αρχαιολογικό θησαυρό που προσφέρει πληροφορίες για τους λαούς της Μεσοποταμίας, τη Χαναάν και το βιβλικό περιβάλλον, πιθανότατα την Κύπρο, ακόμα και για τον Μινωικό και Μυκηναϊκό πολιτισμό αφού θραύσματα κρητικών και μυκηναϊκών αγγείων βρέθηκαν στην περιοχή.
Βιβλιογραφία
Κατηγορία:Χειρόγραφα
Amarna
Γνωρίστε τον Ντέιβ
Το Γνωρίστε τον Ντέιβ (αγγλικά: Meet Dave) είναι μια αμερικάνικη οικογενειακή κωμωδία σκηνοθετημένη από τον Μπράιαν Ρόμπινς. Πρωταγωνιστεί ο Έντι Μέρφι. Η ταινία γράφτηκε από τον Μπιλ Κόρμπετ και τον Ρομπ Γκρίνμπεργκ. Η ταινία κυκλοφόρησε από την 20th Century Fox και από την Regency Enterprises στις 11 Ιουλίου 2008.
Πλοκή
Στο διαμέρισμα του στη Νέα Υόρκη, ένα μικρό αγόρι ο Τζος Μόρισον (Όστιν Λιντ Μάιερς) κοιτάζει μέσα από το τηλεσκόπιό του ένα αντικείμενο να πέφτει από τον ουρανό. Είναι μια μεταλλική μπάλα σαν μπαλάκι του γκολφ η οποία πέφτει στο παράθυρο και προσγειώνεται στη γυάλα του, στραγγίζοντας γρήγορα το νερό. Αποφασίζει να το δείξει στην επιστημονική παρουσίαση του σχολείου σου. Λίγους μήνες αργότερα μια ογκώδης βολίδα πέφτει στο νερό δίπλα στο Λίμπερτι Άιλαντ. Η βολίδα είναι στην πραγματικότητα ένα διαστημόπλοιο που έχει τη μορφή ανθρώπου (Έντι Μέρφι). Ελέγχεται από 100 ανθρωποειδούς εξωγήινους. Ο κυβερνήτης του (επίσης ο Μέρφι) πιλοτάρει το διαστημόπλοιο από το κατάστρωμα που βρίσκεται στο κεφάλι του, με τη βοήθεια του υπαρχηγού του Νούμερο Δυο (Εντ Χέλμς), και την ερευνήτρια Νούμερο Τρία (Γκάμπριελ Γιούνιον). Το διαστημόπλοιο φαίνεται πολύ ανθρώπινο αλλά οι εξωγήινοι δεν ξέρουν πως να φερθούν στην κοινωνία και εμφανίζει πολλές υπερδυνάμεις. Ένας δεισιδαίμων αστυνομικός ο Ντούλι (Σκοτ Κάαν) ερευνά απελπισμένα για τον εξωγήινο.
Οι εξωγήινοι πρέπει να σώσουν τον πλανήτη τους τον Νιλ, από ενεργειακή κρίση. Χρειάζονται αλάτι το οποίο σχεδιάζουν να στραγγίξουν από τους ωκεανούς της Γης χρησιμοποιώντας την μεταλλική μπάλα οπότε πρέπει να την ανακτήσουν. Αφού το διαστημόπλοιο έχει πληγεί από το αυτοκίνητο της ανύπαντρης μητέρας του Τζος την Τζίνα Μόρισον (Ελίζαμπεθ Μπανκς), ο Κυβερνήτης αποφασίζει να είναι φίλος της Τζίνα και του Τζος λέγοντας τους πως το όνομα του είναι Ντέιβ Μινγκ Τσανγκ, βασισμένο σε μια γρήγορη αναζήτηση των κοινών ονομάτων της Γης, και από το σχόλιο της Τζίνα πως μοιάζει περισσότερο σαν Ντέιβ παρά σαν Μινγκ Τσανγκ. Έπειτα βλέπουν τη χαμένη μπάλα τους σε μια φωτογραφία που πάρθηκε στην επιστημονική παρουσίαση. Αφού τρώει πρωινό με την Τζίνα ο Ντέιβ πηγαίνει στο σχολείο του Τζος όπου προσποιείται πως είναι ο αντικαταστάτης του δασκάλου της τάξης και τελικά έχει τη δυνατότητα να μιλήσει με τον Τζος μόνος. Ο Τζος του λέει πως την μπάλα την πήρε από αυτόν ένας νταής. Με τη βοήθεια του Τζος ο Ντέιβ παίρνει την μπάλα από τον νταή.
Ο Κυβερνήτης ξοδεύει κάποιο χρόνο με τον Τζος και την Τζίνα και συναισθάνεται πως οι άνθρωποι είναι πιο εξελιγμένοι από ότι νόμιζαν, έχοντας συναισθήματα και αγάπη. Αποφασίζει να ακυρώσει το σχέδιο να στραγγίσει τους ωκεανούς επειδή θα κατέστρεφε της ζωή στη Γη. Η αστυνομία εντοπίζει χρησιμοποιώντας την φαντασία του προσώπου του που βρέθηκε στην σκόνη από τη βρωμιά στο μέρος της πτώσης και τον συλλαμβάνουν. Αφού ξοδεύει πολύ χρόνο στη Γη ο μεγαλύτερος αριθμός του πληρώματος παρουσιάζει "νέα" αισθήματα. Για παράδειγμα ο Νούμερο Τέσσερα ο φύλακας του σκάφους, αρχίζει να πιστεύει πως είναι γκέι. Ο Νούμερο Δυο αποφασίζει πως η συμπεριφορά του Κυβερνήτη και του υπόλοιπου πληρώματος είναι απαράδεκτη και έτσι φυλακίζει τον Κυβερνήτη. Η Νούμερο Τρία που είναι ξετρελαμένη με τον Κυβερνήτη ζηλεύει την Τζίνα. Πρώτα συνεργάζεται με την αλλαγή εντολής αλλά αργότερα συμφωνεί με την γνώμη του Κυβερνήτη για τους ανθρώπους. Και οι δυο συλλαμβάνονται από τον Νούμερο 2 και αποβάλλονται από το σκάφος. Στο μεταξύ ο Νούμερο 17 (Κέβιν Χαρτ), πιωμένος από τον αλκοολικό Ντέιβ έχει διδαχθεί, και πηδά έξω. Ο Κυβερνήτης ζητά συγνώμη από την Νούμερο Τρία που την αγνοούσε. Παραδέχεται πως την αγαπάει και θέλει να είναι μαζί της. Πίσω στο αστυνομικό τμήμα ο Ντούλι βρίσκει τον Νούμερο 17 στον καφέ του και το ρωτά πως θα βρουν που πηγαίνουν τον Ντέιβ.
Ο Νούμερο 2 πηγαίνει τον Ντέιβ στο λιμάνι όπου προσπαθεί να ρίξει τη σφαίρα στον ωκεανό, αλλά σταμάτησε από τον Κυβερνήτη και την Νούμερο Τρία, που κατάφεραν να εισέλθουν πίσω στο σκάφος. Πείθουν το υπόλοιπο πλήρωμα πως ο αληθινός Κυβερνήτης είναι υπεύθυνος ξανά. Αποκατεστημένος δίνει εντολή στον Νούμερο Δυο να κολλήσει στον "πισινό" του για πάντα. Στο μεταξύ η μεταλλική μπάλα γλιστράει από το χέρι του Ντέιβ και πέφτει στον ωκεανό. Ο Κυβερνήτης προσπαθεί να ανακτήσει την σφαίρα αλλά έχουν ενέργεια είτε για να την ανακτήσουν είτε να γυρίσουν σπίτι. Ο Κυβερνήτης αποφασίζει να σώσει τη Γη και το υπόλοιπο πλήρωμα συμφωνεί. Η μπάλα πεσμένη στον ωκεανό από τον Νούμερο Δυο, ανακτήθηκε. Οι δυνάμεις του Ντέιβ εξασθενούν ενώ ο Ντούλι και ο συνεργάτης του τον συλλαμβάνουν και στρέφουν τα όπλα προς αυτόν. Χωρίς δύναμη οι ασπίδες του Ντέιβ είναι σβηστές, αφήνοντας το σκάφος χωρίς άμυνα. Ο Τζος προσπαθεί να πει στους αστυνομικούς πως ο Ντέιβ είναι ακίνδυνος, αλλά τον αγνοούν. Έπειτα παίρνει το ηλεκτροφόρο όπλο του Ντούλι και το χρησιμοποιεί στον Ντέιβ, επαναφέροντας τον. Ο Κυβερνήτης και ο Νούμερο Τρία αποκαλύπτουν τον εαυτό τους στους αστυνομικούς. Ο Νούμερο Ένα λέει αντίο στον Τζος και στην Τζίνα λέγοντας τους πως καταλαβαίνει την αγάπη. Ο Νούμερο 17 εισέρχεται πάλι στο σκάφος. Έτοιμοι να φύγουν μια ομάδα από το FBΙ καταφθάνει και ρίχνει ένα δίχτυ πάνω στον Ντέιβ. Ενώ το FBI ρίχνει το σώμα κάτω, το πλήρωμα του σκάφους πηγαίνει σε ένα από τα "σωσίβια-παπούτσια", ενεργοποιούν τις μηχανές, αποκολλά το παπούτσι και πηγαίνει πίσω στον Νιλ. Όσο είναι στο σωσίβιο, ο Κυβερνήτης ζητάει την Νούμερο Τρία σε γάμο. Εκείνη δέχεται και έπειτα φιλιούνται.
Παραγωγή
Κατά τη διάρκεια των γυρισμάτων το Γνωρίστε τον Ντέιβ μεταφέρθηκε από το Paramount Pictures (η οποία κυκλοφόρησε πολλές ταινίες του Μέρφι) στην 20th Century Fox.
Το Γνωρίστε τον Ντέιβ είχε γραφτεί υπό τον τίτλο του Διαστημόπλοιο Ντέιβ, αλλά πολλά παραγωγικά στελέχη επέμεναν σε μια αλλαγή τίτλου λόγω της κακής απόδοσης της ταινίας box office Οι Περιπέτειες του Pluto Nash, μια κωμωδία επιστημονικής φαντασίας του 2002 όπου πρωταγωνιστούσε επίσης ο Έντι Μέρφι. Ο Κόρμπετ δήλωσε πως τα στελέχη ήθελαν επίσης να αλλαχθεί ο τίτλος επειδή αισθάνονταν πως το να μην έχει ο τίτλος καμία ομοιότητα με την ταινία θα απομόνωνε ένα μεγάλο ποσοστό του κοινού. Ο Κόρμπετ υποστήριξε ανεπιτυχώς την άρνηση αλλαγής του τίτλου, τον οποίο περιέγραψε ως "πέρα ως πέρα γενικό" και είπε πως επαναλάμβανε την κωμωδία που κυκλοφόρησε τον προηγούμενο χρόνο με όνομα Γνωρίστε τον Μπιλ.
Ωστόσο η εργασία ήταν αρχικά σχεδιασμένη και για μικρά παιδιά αλλά και για λίγο μεγαλύτερα κοινά, όμως το σενάριο στόχευσε για πιο πολύ οικογενειακό κοινό. Ο Κόρμπετ και ο Γκρίνμπεργκ έγραψαν το αρχικό σχέδιο και κάποια επακόλουθα σχέδια και ωστόσο τους δόθηκε η μοναδική γραπτή πίστωση, ο Κόρμπετ είπε πως άλλοι συγγραφείς "έχουν μπει μέσα στο σενάριο" συμπεριλαμβανομένου έναν ανώνυμο συγγραφέα που ξόδεψε μια εβδομάδα προσθέτοντας υλικό μετά το τελευταίο υλικό που υποβλήθηκε. Ένα μεγάλο μέρος του αυτοσχεδιασμού και του ξαναγραψίματος έγινε επίσης για το σύνολο, και ο Κόρμπετ και ο Γκρίμπεργκ είχαν λίγο δημιουργικό έλεγχο κατά τη διάρκεια των γυρισμάτων. Ο Κόρμπετ είπε πως οι περισσότεροι άνθρωποι που δούλεψαν μαζί τους ήταν ευχάριστοι και κάποιες από τις σημειώσεις τους στο στούντιο ήταν χρήσιμες αλλά το Γνωρίστε τον Ντέιβ έπασχε από "πολλά-μαγειρέματα".
Τα γυρίσματα αναμένονταν να ξεκινήσουν το Μάρτιο του 2007. Στις αρχές του Ιουνίου γύριζαν σκηνές από το Άγαλμα της Ελευθερίας στη Νέα Υόρκη. Μερικά γυρίσματα έγιναν στις αρχές του 2007 στο δημοτικό σχολείο στην Πασαντένα στην Καλιφόρνια.
Το Γνωρίστε τον Ντέιβ άρχισε να λαμβάνει κριτικές και ισχύ μήνες πριν κυκλοφορήσει, ειδικά από τους θαυμαστές της ταινίας Die Hard, και τον Κόρμπετ σε σύγκριση με το χαρακτήρα του βιβλίου κόμικ Guy στο The Simpsons. Ο Γκρίνμπερκ διασκέδαζε να βλέπει τα αρνητικά σχόλια στην βάση δεδομένων του κινηματογράφου στο ίντερνετ, όπου ο Κόρμπετ είπε πως "καλύτερα να έκανε μπάνιο με οξύ" παρά να τα διαβάσει. Ο Κόρμπετ που δεν είδε το τελικό γύρισμα πριν ευρέως κυκλοφορήσει, είπε πως δεν ήξερε πως θα ήταν το τελευταίο αποτέλεσμα:
"Ένα μέρος του εαυτού μου είναι η περηφάνια και θέλει να αγοράσει αυτήν την ταινία, να την προωθήσει, και γενικά να το γιορτάσει και να ανυπομονεί για όλες τις πιθανότητες που μπορεί να αναδυθούν από την εμπειρία. Και ένα εξίσου αληθινό μέρος του εαυτού μου θέλει να με κλειδώσει σε ένα σκοτεινό δωμάτιο για ένα μήνα και να προσποιηθεί πως δεν συνέβη ποτέ. Γιατί το τελευταίο; Επειδή η αλήθεια είναι πως είμαι ηλίθιος και το Χόλυγουντ έχει την τάση να παραποιεί τα πράγματα. Συχνά πολύ άσχημα."
Αποδοχή
Η ταινία συγκέντρωσε περισσότερο αρνητικές κριτικές, μαζί με την ιστοσελίδα Σάπιες Ντομάτες δείχνοντας μόνο 18 στις 92 θετικές κριτικές υπαγορευμένο για ένα "Σάπιο" σκορ 19%.
Το "Γνωρίστε τον Ντέιβ" προβλήθηκε στις 11 Ιουλίου 2008 σε 3.011 θέατρα στις Ηνωμένες Πολιτείες στον Καναδά και απέφερε κατ´εκτίμηση 5.300.000 δολάρια καταλαμβάνοντας την έβδομη θέση στο box office. Ο εκτελεστικός διανομέας της 20th Century Fox Μπέρτ Λίβινγκστον είπε ότι κόστιζε 55 εκατομμύρια δολάρια για να γίνει το έργο, "ήταν μια δύσκολη έννοια για να το μεταδώσουμε. Είναι ανατρεπτικό για όλους μας και για τον Έντι. Είναι πολύ αστείος στο έργο. Απλά δεν ήρθαν αρκετοί άνθρωποι".
Επίσης στο τρίτο σαββατοκύριακο της ταινίας, έσπασε το ρεκόρ των κινηματογραφικών ταινιών σε ευρέα κυκλοφορία, χάνοντας 2.523 θέατρα.